
ŠAKIŲ RAJONO SAVIVALDYBĖS TARYBA

SPRENDIMAS

DĖL VIENKARTINĖS PARAMOS JURIJ ČOMOLIAK SKYRIMO

2012 m. gruodžio 20 d. Nr. T-418
Šakiai


Rajono savivaldybės taryba, vadovaudamasi Lietuvos Respublikos Vyriausybės 1994 m. gegužės 9 d. nutarimu Nr. 360 (Žin., 1994, Nr. 36-653) patvirtintos Socialinės paramos koncepcijos 18 p., rajono savivaldybės tarybos 2005 m. liepos 28 d. sprendimu Nr. T-199 patvirtintos Vienkartinės paramos teikimo šeimai (vienam gyvenančiam asmeniui) stichinės nelaimės, gaisro, skurdo ar kitu ypatingu atveju tvarkos 12.1 p. ir atsižvelgdama į rajono savivaldybės Paramos teikimo komisijos 2012 m. lapkričio 27 d. posėdžio protokole Nr. PT-17 pateiktas rekomendacijas, nusprendžia:


1. Skirti Jurij Čomoliak, gyvenančiam Kriūkų seniūnijoje, Joginiškių kaime, Piliakalnio g. 5, 4000,00 Lt dydžio vienkartinę paramą gaisro metu padarytiems nuostoliams iš dalies padengti. 


2. Įpareigoti rajono savivaldybės administracijos Centralizuotos buhalterijos skyrių iš rajono savivaldybės 2012 m. biudžete numatyto stichinių nelaimių fondo lėšų išmokėti Jurij Čomoliak 4000,00 Lt.  


3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.
Savivaldybės mero pavaduotoja,

pavaduojanti savivaldybės merą 






Rima Rauktienė 

